L’IES Vicent Andrés Estellés inaugura una àgora en homenatge al poeta de Burjassot
2025-07-24

L’institut d’Educació Secundària Vicent Andrés Estellés de Burjassot es troba, en 2024, celebrant el seu 40 aniversari i, al temps, el centenari del naixement del poeta que dona nom al centre educatiu. Per a celebrar totes dues fites, la comunitat educativa de l’Estellés ha inaugurat una àgora que, situada en una zona a l’aire lliure de l’institut, s’ha presentat com un espai que trenca la barrera tradicional de l’aula i que s’obri per a enaltir i recordar la força de la paraula en la llengua pròpia.

Creada amb la col·laboració directa de l’Ajuntament de Burjassot, la inauguració de l’Àgora Estellés ha comptat amb la presència de l’alcalde de Burjassot, Rafa García, així com de les regidores i regidors d’Educació, Cultura i Joventut, i Igualtat i Participació. També han assistit familiars de Vicent Andrés Estellés, representants de l’AFA del centre educatiu, professorat i alumnes, els quals han estrenat l’àgora amb la lectura d’una selecció de poemes del cronista de records i d’esperances.

La nova zona, enjardinada, ha sigut condicionada per l’alumnat del Taller d’Ocupació Agenda 2023 III de l’Ajuntament de Burjassot i CEMEF i està presidida per un gran mural de lona amb la imatge Euterpe, musa de la música Euterpe i el poema M’he estimat molt la vida, d’Estellés. A més, en el mural resa la inscripció: “Que Euterpe t’acompanye eternament en la dansa dels teus versos, Vicent”.